**Et bilde som inneholder Grafikk, grafisk design, Fargerikt, sirkel

Automatisk generert beskrivelse**­­

**Prosjekt:   
HUB Phønix**

**Versjon: 24.09.13**

Innholdsfortegnelse

[Om Prosjektet 3](#_Toc188860443)

[Om samarbeidspartnerne 4](#_Toc188860444)

[**Visit Fredrikstad & Hvaler:** 4](#_Toc188860445)

[AOF Østlandet: 4](#_Toc188860446)

[Håpets Katedral 4](#_Toc188860447)

[IDG Fredrikstad Community Hub 4](#_Toc188860448)

[Norsk Senter for Sirkulær Økonomi (NCCE) 4](#_Toc188860449)

[Tilbudsstruktur 5](#_Toc188860450)

[Mulige aktiviteter: 5](#_Toc188860451)

[Om eiendommen 6](#_Toc188860452)

[Fasiliteter: 6](#_Toc188860453)

[Rammeverk for samarbeidet: 7](#_Toc188860454)

[ESG-Modellen: 7](#_Toc188860455)

[E – Environmental (Miljø): 7](#_Toc188860456)

[S – Social (Sosiale forhold): 7](#_Toc188860457)

[G – Governance (Eierstyring og selskapsledelse): 7](#_Toc188860458)

[Individperspektivet – IDG: 8](#_Toc188860459)

[Organisasjonsperspektivet – ODG: 11](#_Toc188860460)

# Om Prosjektet

Med etableringen av et kompetansesenter for bærekraft, vil initiativtakerne ikke bare fremme sin regionale utvikling, men også bidra til å sette standarder for hvordan kommuner kan integrere bærekraft i alle aspekter av sin virksomhet og samfunnsplanlegging. Senteret vil tjene som et fyrtårn for bærekraftige praksiser, inspirere andre regioner og kommuner, og demonstrere kraften av lokalt engasjement i globale utfordringer.

Senteret vil være en vital ressurs for å knytte sammen industrien, utdanningsinstitusjoner, lokale myndigheter og befolkningen i en felles innsats for en bærekraftig fremtid. Gjennom aktiviteter som workshops, konferanser og praktiske prosjekter vil senteret ikke bare øke bevisstheten og kunnskapen om bærekraft, men også skape en kultur av innovasjon og samarbeid som kan føre til reell og målbar forandring.

Denne visjonen om et bærekraftig samfunn, der økonomisk, miljømessig og sosial vekst går hånd i hånd, er ikke bare en drøm, men en praktisk og oppnåelig realitet. Med et senter for bærekraft i spissen, vil vi kunne bidra til arbeidet mot en fremtid hvor bærekraft er kjernen i alle beslutninger og tiltak, skape et mer robust, rettferdig og blomstrende samfunn for nåværende og fremtidige generasjoner.

***Ved å integrere lærdommer og strategier fra eksisterende bærekraftshuber, som Bølgen Bærekraftssenter i Kristiansand, og alle HUB’er i IDG universet, og eksempelvis lære av andre kommuner og regioner som eksempelvis Guldborgsunds Kommune utenfor København,***

kan et slikt senter i Fredrikstad og Hvaler fremme innovasjon og bærekraftig utvikling på tvers av samfunnssektorer, og bidra til at regionen utviklers seg positivt både for næringsliv og innbyggere inn mot den nye økonomien og FNs Bærekraftsmål.

Den norske modellen, og tre-parts-samarbeidet vil være en viktig arena for et slikt senter. Eksempelvis har NHO i Østfold fire «løft» områder som er i tråd med senterets målsettinger, og hvor NHO samarbeider med fylke og fagbevegelsen, herunder:

* **Bærekraftsløftet**, hvor man skal bidra til at partene i samfunnsutviklingen skal bli mer bærekraftige.
* **SMB-Løftet**, hvor små og mellomstore virksomheter må øke sitt samarbeid, arbeide for lokalt eierskap, og bidra til strategisk kompetanseutvikling, også innenfor bransjer. Her er også satsninger på kunnskap om AI/KI, ESG, og forretningsutvikling vikte områder.
* **Inkludering og PIAU** (Prosjekt for Inkludering i Arbeid og Utdanning), og hvor det handler om å aktivere arbeidskraftsreserven, og få flere ut i arbeid eller utdanning.
* **Yrkesfagløftet,** hvor det handler om å øke yrkesfagenes attraktivitet, gjøre disse mer relevante gjennom bruk av utstyr og teknologi som er mer fremtidsrettet, og arbeide for investering i moderne opplæringsarenaer både for unge i utdanning og bedrifter med behov for etter og videreutdanning, og som innovasjonsarenaer.

Dette er på mange måter en start-up, med et ideelt formål, og vil søke samarbeid og kunne bidra inn i alle bærekraftsprosjekter i regionen.

Når først tre-partssamarbeidet nevnes innledningsvis, så er det viktig å påpeke at dette kanskje er den viktigste nøkkelen i til å lykkes med å nå FNs bærekraftsmål. Det vil bidra til å skape mening slik vi ser fremstår i sivilsamfunnet når det kommer til frivillighetens innsats for fellesskapet. Tenk om det samme engasjementet kan rettes inn mot den totale samfunnsutviklingen i Fredrikstad og Hvaler, for Østfold, Norge og verden😊

Et bilde som inneholder tekst, skjermbilde, logo, Grafikk

Automatisk generert beskrivelse

# Om samarbeidspartnerne

Samarbeidspartene har i dette prosjektet funnet sammen selv om man har hatt ulike roller i og for Fredrikstad og Østfold. Man vil i kraft av samarbeidet flytte deler av sin virksomhet til Hamburgerskuret med det mål å finansiere leiekostnader, og bruke huset aktivt, samt samarbeide om samdrift, utnyttelse av felles ressurser og samarbeide om formålet med denne bærekraftshub’en.

|  |
| --- |
| Kort om: |
| **Visit Fredrikstad & Hvaler:** Ble etablert i 2003 som kommunenes offisielle destinasjonsselskap. Aksjeselskapet [Visit Fredrikstad og Hvaler](https://www.visitfredrikstadhvaler.com/) er eid av hhv Fredrikstad kommune, Hvaler Kommune, handelsnæringen i Fredrikstad sentrum og de største reiselivsaktørene i Fredrikstad.  Daglig leder for Visit Fredrikstad & Hvaler AS er Maya Nielsen. Selskapet finansieres av tilskudd og kjøp av tjenester fra kommunene, partnerbidrag fra næringen, prosjektinntekter og eget salg. |
| **AOF Østlandet:** [AOF Østlandet](https://utdanning.aofostfold.no/) er et studieforbund og en ideell forening som driver utstrakt kurs og opplæringsvirksomhet innen etter og videreutdanning for voksne. Tilbudene går fra grunnleggende ferdigheter, integrering og mangfold, fag og yrkesopplæring og fagskole innen ledelse, bærekraft og helse/oppvekst.  Samarbeider med NHO, LO, Østfold Fylkeskommune, samt deltar i ulike prosjekter på nasjonalt og regionalt nivå innen kompetanseutvikling og digitalisering, Daglig leder og Fagskolerektor er Christian Skyum, som også er leder av Voksenopplæringsforbundet i Østfold som er en paraplyorganisasjon for alle studieforbund som har frivillig og ideell aktivitet i Østfold. Deler av virksomheten som AOF Daghøyskolen, AOF Studio og prosjektdelen vil knyttes til prosjektet. |
| **Håpets Katedral**  er et ideelt aksjeselskap med samfunnsnyttig formål. Selskapet har ikke erverv som formål. [Håpets katedral](https://hapetskatedral.no/) jobber med både miljømessig, sosial og økonomisk bærekraft. Vi er pionerer innen diapraksis (at mennesker fra ulike religioner og kulturer jobber fysisk sammen mot et felles mål), vi legger vekt på tradisjonshåndtverk og er stolte bærere av kulturarven vår. Dugnad og frivillig innsats er dypt forankret i prosjektet. Vi samarbeider også med næringslivet og tenker at innovasjon er like viktig som tradisjon. Taket vårt er et symbol på nettopp det.  Prosjektet er flerreligiøst og handler om å bygge håp gjennom samarbeid. Katedralen, som er åpen for alle, er et møtested mellom mennesker på tvers av alder, nasjonalitet og tro. |
| **IDG Fredrikstad Community Hub**  [IDG Fredrikstad Community Hub](https://www.facebook.com/profile.php?id=61553305102236) er en frittstående ideell forening med medlemmer, og er selveiende. Formålet er jobbe med å FNs bærekraftmål gjennom IDG (inner development goals) gjennom sine medlemsmøter, foredragsvirksomhet, bedriftsbesøk og samarbeid, og være en aktør som bidrar til dialog og kunnskap bærekraftsarbeid. |
| **Norsk Senter for Sirkulær Økonomi (NCCE)**  [Norsk Senter for Sirkulær Økonomi](https://ncce.no/no/) er et utviklingssenter for industri, øvrig næringsliv og offentlige virksomheter, som ser forretningsmuligheter i sirkulær økonomi og det grønne skiftet. Senteret ble etablert i 2017 og er en medlemsorganisasjon med nesten 100 private, bedrifts- og organisasjonsmedlemmer i Norge. Sammen har vi en visjon om å forvalte ressursene våre på en mer bærekraftig måte, gjennom omstilling til en sirkulærøkonomi. |

Det vil arbeides for flere faste og/eller deltidsplasser i lokalene med andre relevante samarbeidspartnere og medlemmer av bærekraftsHUB’en. Ledige lokaler, samt salen vil være åpen for å kunne bestilles over nett.


## Tilbudsstruktur

Samarbeidet har et ideelt grunnformål, men hvor man skal søke å utvikle konsepter som gir en avkastning tilbake til drift og utvikling av både samarbeidet og formålet. Da man fremdeles er i et forprosjektfokus, vil man gå opp denne stien nærmere når de fysiske rammene er på plass, samt utarbeide en samarbeidsavtale mellom nåværende og kommende partnere.

Hovedmål: Samle krefter, kunnskap og ressurser for en felles fremtid

Bygge et «Samlingssted» for de krefter som ønsker å gjøre en forskjell og bidra til både handling og synlighet, hvorpå man skal søke å:

* Koble sammen sirkulærindustrien
* Dele kunnskap og erfaring med “folk”
* Skape et kreativt nettverk
* Samlokalisering av bedrifter/nettverk og organisasjoner tett på hverandre og som samvirker sammen både for egne formål og forretningsområder, men som også trekker sammen ved hjelp av hverandre.
* Skape en Arena, og være en hub for læring, inspirasjon og utvikling
* Skape en Arena for samarbeid om prosjekter, søknader, utvikling, strategier
* Bli en Dynamo for bærekraftig byutvikling med basis i ESG:
  + Klima/miljø (Environment)
  + Samfunn/sosial (Social)
  + Økonomi og styring (Governance)



Skissen er et eksempel på hvordan synergi mellom ulike aktørene skaper et tverrfaglig og helhetlig miljø innen bærekraftsarbeidet. Bedriftene som er satt inn her er kun eksempler, i vår region er det mange å fylle på med innenfor disse kategoriene.

Mulige aktiviteter:

* Podcast (med og/eller uten publikum)
* Ta imot studenter/skoleklasser
* Frokostmøter, foredrag, workshops,
* Ta imot bedriftsbesøk/andre besøk
* Arrangementer
* Egne konferanser, nettverkssamlinger
* Diverse aktiviteter for sosial bærekraft
* Samarbeide og fasilitere ulike aktiviteter for andre aktører osv.
* Arena for kurs- og kompetansetiltak
* Prosjektarena

Mulighetene vil være mange, og flere aktiviteter vil komme underveis. Målet er at man gjennom ulike aktiviteter, formelle samarbeidsavtaler med bedrifter og kommune og fylkeskommune, skal bidra til å finansiere driften av senteret over tid, samt samtidig senke terskelen og oppstartskostnader for ulike   
starts-up og ideelle organisasjoner med knappe ressurser som arbeider innenfor formålet til senteret.

# Om eiendommen

Kontorlokale Hamburgerskuret ligger sentralt i Fredrikstad sentrum ved Phønixbrygga, **s**entralt i Fredrikstad sentrum ved vesterelven **på v**estsiden av Fredrikstad Bibliotek.

Lokalene **fremstår i en** moderne gammel stil med en lun atmosfære. Bygget har i dag 10 - 12 kontorplasser. Møterom, kantine/spiserom og toalett fasiliteter. Tilgang til parkering utfor bygget mitt i hjerte av Fredrikstad.

## Fasiliteter:

* Aircondition
* Alarm
* Garasje/P-plass (15-21)
* Areal: 450 m²
* Toalett dame/herre/Hcp
* Lokalene har universell utforming

Et bilde som inneholder konstruksjon, himmel, vindu, Eiendomsmegler

Automatisk generert beskrivelse

# Rammeverk for samarbeidet:

Dette avsnittet tar for seg ulike overordnede fokusområder for samarbeidet, og hvor de ulike partnerne i kraft av sin kjernevirksomhet vil ha og bidra med ulike område, men hvor man i sum søker å bygge et kompetansemiljø rundt bærekraftsarbeid.

Ved å etablere et kompetansesenter, vil man kunne være tilgjengelig for skoler, innbyggere og virksomheter som ønsker å utforske, utvikle å skape innovasjon i egne virksomheter, strategiutvikling eller rett og slett lære mer om hva bærekraft betyr, og hva det kan bety for den enkelte innbygger eller virksomhet.

Det er derfor viktig å påpeke at man vil være selektive i forhold til operative bidragsytere i senteret, lokalisert i Hamburgerskuret, men hvor man gjennom en samarbeidsavtale forvalter bygningens ressurser, herunder lokaler, utstyr og infrastruktur, kompetanse- og menneskelige ressurser. Samtidig vil det legges opp til at andre som ønsker å lære mer og, og utforske, eller rett og slett arbeide med ulike bærekraftsprosjekter vil kunne booke/leie seg inn i senteret.

Partnerskapet handler samtidig å ha fokus på, og utforske følgende:

## ESG-Modellen:

dette begrepet er sentrale i arbeidet med bærekraft og skaper en ramme for både individer og virksomheter i å strebe mot en mer rettferdig, bærekraftig og godt styrt fremtid. Her er en kort beskrivelse av de tre kategoriene innenfor FNs bærekraftsarbeid som følger ESG-modellen:

### E – Environmental (Miljø):

Dette omfatter arbeidet for å redusere klimaendringer, bevare naturressurser og fremme bærekraftig bruk av økosystemer.

* For enkeltmennesket betyr dette å bidra til en sunnere planet gjennom handlinger som resirkulering, redusert energiforbruk, og støtte til bærekraftige produkter og tjenester.
* For virksomheter innebærer det å implementere bærekraftige praksiser, redusere karbonfotavtrykk, og innovere for å utvikle miljøvennlige produkter og prosesser.

### S – Social (Sosiale forhold):

Denne kategorien handler om å fremme menneskers velferd, som helse, utdanning, demokrati, menneskerettigheter, sosial inkludering og likestilling.

* For enkeltmennesket kan det innebære å engasjere seg i samfunnsmessige saker, være bevisst på sosiale ulikheter, og fremme likestilling og mangfold i hverdagen. Men også hvordan en utvikler seg selv som person, og i samspill med andre.
* For virksomheter innebærer det å skape et inkluderende arbeidsmiljø, sikre ansattes helse og sikkerhet, og bidra til samfunnet de opererer i gjennom et sosialt ansvar.

### G – Governance (Eierstyring og selskapsledelse):

Dette fokuserer på ledelsesstrukturer, bedriftsetikk, åpenhet, og ansvarlig forretningsførsel, men også bevissthet i forhold til egne valg og handlinger, og konsekvenser av disse.

* For enkeltmennesket betyr dette å utøve godt styresett i alle aspekter av livet, som kan være å stemme ved valg eller være åpen og etisk i sine handlinger.
* For virksomheter innebærer det å ha klare retningslinjer og prosedyrer for styring, fremme etisk atferd, og sikre at det er transparens i forretningsvirksomheten.

## Individperspektivet – IDG:

**Inner Development Goals** (IDG) og IDG Tools, har et individorientert fokus, og består av 5 hovedgrupper:

1. **Å Være:** retter oppmerksomheten mot den enkeltes indre verden og selvinnsikt. Den understreker viktigheten av personens tilknytning til sine egne tanker, følelser og kroppslige fornemmelser. Ved å utvikle et solid indre kompass, styrkes ens integritet og evne til å opptre autentisk. Det å ha et åpent sinn som er innstilt på læring, bidrar til en kontinuerlig personlig utvikling og en dypere forståelse av seg selv og omgivelsene.

Selvbevissthet og nærvær er ofte nøkkelen til å håndtere livets kompleksiteter uten å reagere impulsivt. Dette innebærer evnen til å være til stede i øyeblikket, være fullt ut oppmerksom og bevisst på nåtidens opplevelser uten få være forutinntatt. Det vil si at man har en forståelse og aksept av sine egne mentale og følelsesmessige tilstander, og er en forutsetning for selvregulering og personlig utvikling. Å utvikle en slik bevissthet gir oss muligheten til å forstå våre reaksjoner og mønstre, noe som også er viktig for å forme en sunn og konstruktiv interaksjon med verden rundt oss.

Et sterkt indre kompass hjelper en til å navigere rundt ulike etiske dilemmaer og sosiale utfordringer med en følelse av ansvar og engasjement. Ved å være bevist sin egen integritet kan en sikre at de handlinger og beslutninger en tar, er i tråd med personlige verdier og prinsipper. Samtidig viser det seg ofte at åpenhet for nye erfaringer og villighet til læring skaper grunnlaget for god tilpasningsevne og personlig vekst.

Ved å dyrke disse kvalitetene og holdningene, styrkes individets bidrag til et mer medfølende, bevisst og bærekraftig samfunn. En slik indre vekst er ikke bare til fordel for personen selv, men den bidrar også til den kollektive bevisstheten og felleskapets samlede velvære. Når vi er velankret i oss selv, kan vi bedre engasjere oss i verden på en måte som fremmer felles mål og respekt for vårt felles miljø – som vi alle er en del av.

1. **Tenkende:** fokuserer på å kultivere og forfine våre mentale prosesser og kognitive evner. Denne kategorien anerkjenner kritisk tenkning som en hjørnestein i god dømmekraft og beslutningsprosesser. Evnen til å vurdere argumenter, identifisere forutinntatte synspunkter og veie «beviser» på en balansert måte, er avgjørende for å kunne navigere i et landskap fylt av motstridende informasjon og komplekse sosiale utfordringer.

Bevissthet rundt tingenes kompleksitet handler om å forstå og verdsette de intrikate og ofte sammenvevde systemene som definerer vår verden. Det krever en evne til å anerkjenne hvordan ulike faktorer interagerer på måter som overstiger enkel årsak og virkning (Drivkrefter og motkrefter). Dette medfører et behov for å ha en holistisk tilnærming til problemløsning og samtidig erkjenne at små endringer kan ha stor påvirkning i et totalbilde. Det handler om evnen til å se ting fra ulike synsvinkler, som igjen også beriker vår forståelse og bidrar til empati og inkludering. Det oppmuntrer til dialog og en dypere søken etter sannhet og forståelse – kanskje litt «bortenfor» ens egne oppfatninger.

Dette bidrar også til å skape mening, og hvor dette er en prosess en må igjennom for å konstruere og forstå de fortellinger som former vår erfaring og bilde av verden rundt oss. Det er ikke bare en intellektuell øvelse, men også en emosjonell og åndelig utforskning som tillater oss å finne vår plass i et større bilde, og samtidig hjelpe oss til å handle i tråd med våre dypeste verdier.

For å kunne synliggjøre dette på en tilnærmet objektiv og selvobserverende måte, kan det ofte hjelpe å se tingenes tilstand/situasjoner i et langsiktig perspektiv – være litt visjonær og se handlinger i dag som en investering i fremtiden. Det handler om å planlegge for eget bærekraftig velvære i nåtid, og ikke bare for nåværende generasjon, men også for de som kommer etter oss. Å sette visjonære mål krever mot og kreativitet, samt en forpliktelse til kontinuerlig vekst og læring.

Ved å jobbe med å styrke eget fokus på å tenke og reflektere, forbereder vi oss samtidig for klok selvledelse. Vi blir bedre rustet til å ta informerte og veloverveide valg som står i harmoni med de bærekraftsmål som er viktigste for deg, som gir mening, og som også bidrar til en rettferdig og bærekraftig fremtid for alle.

1. **Tilknytning:** kretser rundt dybden og kvaliteten på våre relasjoner til andre mennesker og de omgivelsene vi er en del av. Denne dimensjonen av indre utvikling anerkjenner vår evne til å koble oss på og føle omsorg for våre medmennesker, samfunnet og naturen. Samtidig er dette fundamentalt når det gjelder å skape et samfunn basert på gjensidig respekt og forståelse. Det betyr at vi strekker oss ut over egne behov og ønsker, og tar aktive skritt for å bidra til andres velvære og lykke. Ved å utvikle en slik kapasitet, bidrar vi til å bygge broer og helbrede splittelser i samfunnet, noe som fører til større sosial inkludering og rettferdighet.

Her er evne til empati og medfølelse grunnleggende for å kunne forstå og dele følelser med andre. Det er denne evnen som gjør oss i stand til å trå inn i «andres sko», eller virkelighet for å se verden fra ut fra deres perspektiv, noe som igjen fører til dypere mellommenneskelige forbindelser og en genuin vilje til å hjelpe og støtte de rundt oss.

Anerkjennelse og samhørighet er grunnleggende for å føle seg sett og verdsatt, samt å være en del av et fellesskap. Dette gjenspeiler seg i hvordan vi bygger og vedlikeholder våre sosiale nettverk, og i hvor godt vi anerkjenner og setter pris på bidragene som hver person gir til helheten. Ydmykhet, i denne sammenhengen, innebærer samtidig evnen til å anerkjenne sine egne begrensninger og samtidig verdsette andres bidrag. Det gir oss trygghet og en sunn forståelse av vår rolle i et større perspektiv/system, og lar oss mer uselvisk bidra til et felles gode, uten å føle at en må «jage» behovet for personlig anerkjennelse.

Når vi ser på den menneskelige faktoren i FNs bærekraftsmål, blir det klart at uten et sterkt fundament av relasjoner til de rundt oss, ville målene bare være tomme målsetninger. Ekte engasjement for og realisering av bærekraftige systemer avhenger av vår vilje til å koble oss sammen og ta vare på hverandre og verden vi deler. Dette er ikke bare avgjørende for personlig og felles vekst, men også for bærekraftsmålenes suksess.

1. **Samarbeid:** vektlegger det essensielle i å kunne arbeide side om side med andre for å oppnå felles mål. Det dreier seg om å utvikle og benytte sosiale ferdigheter som er kritiske for å skape en atmosfære av felles forståelse og gjensidig støtte. Kommunikasjonsevner står sentralt i denne kategorien. Det handler ikke bare om å kunne formidle egne tanker og ideer klart, men også om å lytte aktivt og respondere ovenfor andre. En effektiv kommunikasjon fremmer forståelse og er fundamentet for konstruktiv dialog og problemløsning.

Det å skape noe sammen går utover de individuelle bidrag, og oppmuntrer heller til felles kreativitet og innovasjon. Det å kunne bringe sammen ulike perspektiver og ekspertiser for å skape noe som er større enn summen av delene, er alltid en kraftfull tilnærming til komplekse utfordringer. Som for «Tilknytning» vil man gjennom en inkluderende holdning - anerkjenne verdien av mangfold og bruke det som en styrke. Det innebærer å utvikle en interkulturell kompetanse og åpenhet for nettopp å lære fra og inkludere mennesker fra alle livssyn og bakgrunner.

Tillit (Som kan leses begge veier), er fundamentet for ethvert velfungerende samarbeid. Det er det limet som binder et team sammen, og det som legger til rette for en ærlig utveksling av ideer og følelser. Uten tillit, blir samarbeid overfladisk og mindre effektivt, og «mistenksomhetens» destruktive kraft vil kunne blomstre. Det å kunne motivere andre og mobilisere ressurser mot et felles mål er avgjørende for å se reell fremgang og forandring, og er kritisk når det kommer til å inspirere og organisere felles innsats.

Disse ferdighetene som er avgjørende for gode samarbeid, er nødvendige for å møte de delte utfordringene vi står overfor i vår stadig mer sammenkoblede verden. De er dypt forankret i FNs Bærekraftsmål nr. 17, som fokuserer på betydningen av partnerskap for å oppnå målene. Ved å styrke samarbeid på tvers av grenser og kulturer, og bygge robuste nettverk av engasjerte individer og organisasjoner, kan vi fremskynde fremgangen mot en mer bærekraftig og rettferdig global virkelighet. Evnen til samarbeid binder sammen de kollektive anstrengelsene og i større grad sikrer at vi kan bevege oss fremover sammen, ikke bare som isolerte individer, men som en del av et større, samarbeidende fellesskap.

1. **Handling:** handler om den dynamiske kraften i å iverksette endringer og omsette visjon til virkelighet. Det er denne energien som forvandler tanker og planer til konkrete tiltak og målbare resultater. Det å ha «mot» står i kjernen i denne kategorien – det er viljen til å stå godt i seg selv i møte med utfordringer og usikkerhet, til å forsvare det man tror på, og til å gå foran for å bane vei for nødvendig forandring – Ta lederskap for seg selv eller de rundt en. Å ha «mot» innebærer også å kunne tåle motgang og kritikk, og å være villig til å ta risiko når det er nødvendig for å oppnå et større gode/formål.

Samtidig vil det å ha kreativitet i et handlingsmønster essensielt, dette for å skape innovasjon og kunne tenke utenfor boksen. Det er som oftest gjennom kreative prosesser at nye ideer fødes, og løsninger på tilsynelatende uløselige problemer kan finnes. Kreativitet åpner for en verden av muligheter og er en forutsetning for fremskritt og fornyelse. Det handler samtidig om evnen til å distansere seg fra nuet, og se situasjonen man er nødt til å handle på i et «Fugleperspektiv», og på den måten identifisere både driv- og motkrefter som påvirker nuet eller situasjonen man ønsker å endre på.

En viktig menneskelig drivkraft er optimisme. Denne drivkraften gir oss håp og tro på at fremtiden kan bli bedre, og kan endres. Det er en positiv tilnærming som smitter over på andre og som kan oppmuntre hele samfunn til å strebe etter en lysere fremtid. En optimistisk holdning hjelper oss å se forbi dagens hindringer og fokuserer vår energi mot det som er mulig. Det motsatte vil tappe oss for energi.

IDG-kategoriene skaper en sterk forbindelse mellom personlig vekst og oppnåelsen av FNs bærekraftsmål, ved å legge til rette for både individuell og kollektiv utvikling. Bevissthet og integritet fra kategorien **Å Være** kobles direkte til ansvarlig forbruk og produksjon, som fremmer Bærekraftsmål 12. Kritisk tenkning og evnen til å se langt frem, fra kategorien **Tenkende**, er vital for å ta tak i klimaproblematikk, reflektert i Bærekraftsmål 13. Evnen til å knytte sterke sosiale bånd og føle empati, sentralt i **Tilknytning**, understøtter målet om god helse og velvære, som angitt i Bærekraftsmål 3, mens **Samarbeid** med dens fokus på kommunikasjon og felles innsats er avgjørende for fredelige og inkluderende samfunn, tilsvarende Bærekraftsmål 16. Til slutt er det gjennom **Handling** og dets egenskaper som mot og aktivt engasjement at fremskritt innen utdanning og økonomisk vekst, Bærekraftsmål 4 og 8, kan bli en realitet. Denne indre utviklingen er ikke bare til individets fordel, men danner også grunnlaget for effektivt globalt samarbeid, noe som Bærekraftsmål 17 legger stor vekt på. Ved å utvikle og integrere disse interne kapasitetene i vår daglige praksis, kan vi bidra til globalt fellesskap og en mer bærekraftig og rettferdig verden.

## Organisasjonsperspektivet – ODG:

I dette prosjektet, har vi også lekt med tanken rundt det faktum at organisasjoner og virksomheter består av enkeltindivider, og er en arena hvor en lever store deler av sine liv. Så hvordan vil **Organisational Development Goals** (ODG) kunne nyttiggjøre seg IDG de verktøyene som der er definert?, og hvordan kan individer bidra til samspillet med organisasjoner og virksomheter for nettopp å bygge oppunder FNs Bærekraftsmål?

Moderne organisasjoner og virksomheter står overfor en voksende nødvendighet av å integrere bærekraftighet i sin kjernevirksomhet. Ved å anvende IDG og ESG rammeverkene, kan bedrifter ikke bare forbedre sin interne kultur og operasjonell effektivitet, men også bidra mer direkte til regionale og globale bærekraftsmål. Dette skaper en vinn-vinn-situasjon der virksomheter kan oppnå bedre resultater samtidig som de bidrar til en mer bærekraftig verden.

Ved å forplikte seg til en bærekraftig utviklingsstrategi som integrerer både interne utviklingsmål (IDG) og eksterne bærekraftsstandarder (ESG), vil en organisasjon kunne posisjonere med et positivt avtrykk i den nye økonomien. Dette ikke bare tiltrekker talent som søker mening og formål i sitt arbeid, men sikrer også organisasjonens langsiktige suksess og relevans i et stadig mer bevisst marked. Organisasjoner som tar i bruk disse rammeverkene, vil ikke bare bli lønnsomme og demonstrerende kraften av ansvarlig lederskap og innovativ tenkning, men også nettopp bidra til en global bevegelse mot en mer rettferdig, bærekraftig og inkluderende fremtid.

Det handler om:

1. **Selvbevissthet og Integritet:**

Å kultivere selvbevissthet og integritet blant medarbeidere kan direkte forbedre organisasjonens etiske standarder og ansvarlighet. Dette støtter direkte FN's bærekraftsmål 12 ved å fremme ansvarlig forbruk og produksjon. Ansatte som er mer selvbevisste og integrerte, tar oftere bærekraftige valg som reduserer avfall og øker effektiviteten.

1. **Kritisk tenkning og sette en Visjon:**

Utdypning av kritisk tenkning og evnen til å forme og følge langsiktige visjoner kan styrke organisasjonens evne til å håndtere og tilpasse seg klimaendringer (Mål 13). Dette inkluderer utvikling av nye produkter og tjenester som er mindre belastende på miljøet, og å forbedre eksisterende systemer for større effektivitet og mindre ressursbruk.

1. **Empati og Samarbeid:**

Styrking av empati og sosiale ferdigheter er kritisk for å oppnå FN's bærekraftsmål 3 og 16, som omhandler god helse og velvære og fredelige, inkluderende samfunn. Virksomheter som fokuserer på disse aspektene opplever ofte bedre arbeidsmiljø og sterkere, mer positive relasjoner både internt og eksternt. Man blir også mer attraktiv i kampen om kvalifisert arbeidskraft, redusere sykefravær, og større organisatorisk kompetanse og mulighet for nettopp å utnytte denne bedre etc. Standard Norge har eksempelvis utviklet en egen standard for mangfoldsledelse (NS 11201/2018).

1. **Handling og Innovasjon:**

Å fostre en kultur av mot og proaktivitet hjelper organisasjoner med å være på forkant med innovasjon, noe som er nødvendig for å møte bærekraftsmål 4 og 8—utdanning og økonomisk vekst. Dette innebærer å oppmuntre til risikotaking og innovasjon i utvikling av nye produkter eller tjenester som kan møte fremtidens behov, og skape rom for trygghet til å handle.

1. **Bærekraftig Strategi:**

For å integrere bærekraft mer helhetlig i virksomheten, må organisasjoner vurdere hvordan hver beslutning—fra innkjøp og drift til markedsføring og salg—påvirker bedriftens miljømessige og sosiale påvirkning. Dette krever en omfattende plan som inkluderer klare mål, kpi-er og regelmessig evaluering av fremgangen mot disse målene. Samtidig skaper bedriftens strategi en større mening for de av de ansatte som er opptatt av dette, økt motivasjon, og stolthet.

1. **Regionalt og globalt Samarbeid:**

Å delta aktivt i regionale og globale samarbeid og partnerskap er avgjørende for å oppnå bærekraftsmål 17 og styrker organisasjonens evne til å ta i bruk og påvirke bærekraftig praksis på tvers av industrier innenfor egne regioner/markeder og landegrenser.

**En mulig sjekkliste for å utvikle en bærekraftig strategi i en virksomhet kan være:**

For å utvikle en bærekraftig strategi, bør virksomheter begynne med en grundig evaluering av nåværende praksis og deres innvirkning på miljøet og samfunnet. Samtidig må man ha et deltagerfokus på hva egne ansatte mener om dette, bygge kompetanse, og forankre. Dette inkluderer:

* **Vurdering av Status Quo:** Forstå hvordan en faktisk i dag har av miljømessige og sosiale effekter.
* **Gjøre en interessentanalyse:** Identifisere og konsultere med interessenter i sine omgivelswer, herunder eiere, kunder, forbrukere, ansatte, myndigheter etc. for å få innsikt i deres forventninger og behov.
* **Tydeliggjøre en målsetting:** Definere spesifikke, målbare og tidssensitive mål som reflekterer både organisasjonens interesser, gjeldende strategi, kvalitative og resultatmessige mål, opp mot de globale bærekraftsmål.
* **Plan for implementering:** Plan for å sikre at bærekraft blir en integrert del av alle forretningsbeslutninger og prosesser.
* **Innovasjon:** Oppmuntre til innovasjon for å utvikle bærekraftige løsninger og tjenester.
* **Rapportering og Evaluering:** Implementere systemer for å spore fremgang og rapportere om dette åpent og ærlig. Her kan eksempelvis virksomhetens rutiner for å overvåke egne markedsandeler/utvikling, HR, og HMS arbeide være ett av flere verktøy.

Ved å avstemme en slik sjekkliste kan virksomheter ikke bare forbedre sin operasjonelle kvalitet, effektivitet og markedsposisjon, men også spille en avgjørende rolle i den globale bevegelsen mot en mer bærekraftig og rettferdig fremtid.

**Samarbeidspartner:**

