# **VEDTEKTER FOR FORENINGEN HUB Phønix**

**§ 1 Bakgrunn**

Etter vedtak på stiftelsesmøte 10.06.2024, skal foreningens navn skal være **HUB Phønix**, og organiseres som en demokratisk styrt medlemsorganisasjon (FLI).

**§ 2 Formål**

Foreningen **HUB Phønix** skal arbeide for at fellesskapet i foreningen skal bygge et kompetansesenter for FNs bærekraftsmål i regionen. Målgruppen er både innbyggere, offentlige- og private organisasjoner, samt næringsliv som har behov for en vital ressurs som også kan knytte sammen industrien, utdanningsinstitusjoner, lokale myndigheter og befolkningen i en felles innsats for en bærekraftig fremtid.

Foreningen skal forvalte et felles senter med dette formålet i Phønix brygga 3.

**§ 3 Medlemskap**

Organisasjoner, og enkeltpersoner som aksepterer formålet og foreningens strategi kan bli medlemmer, og må samtidig være en aktiv part i felles senter i Phønix brygga 3.

1. Styret skal godkjenne medlemskap.
2. Medlemmene skal innbetale den fastsatte årlige medlemskontingent. Alle medlemmer har rett til å delta på årsmøte, har stemmerett og er valgbare til tillitsverv i foreningen.
3. Nye medlemmer kan opptas løpende, og har først stemmerett og er valgbare til tillitsverv ved det første møtet i årsmøtet etter at fastsatt medlemskontingent er innbetalt.
4. Medlemmer som skylder kontingent for mer enn ett år, har ikke stemmerett eller andre rettigheter, og styret kan stryke dem som medlem av foreningen.
5. Medlemmene plikter å forholde seg til vedtak som er fattet av årsmøte.

Styret kan også godkjenne å ta opp støttemedlemmer, og hvor disse har møterett, og talerett ved årsmøtet, men ikke stemmerett. Støttemedlemmer som skylder kontingent for mer enn ett år, har ikke møte eller talerett ved årsmøtet, og styret kan stryke dem som medlem av foreningen.

**§ 4 Organisering og virke**

**HUB Phønix** er en ideell forening sammensatt av tilmeldte organisasjoner og personlige medlemmer. Foreningen er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser.

Årsmøtet er foreningens høyeste myndighet. Årsmøtet velger styret, som er ansvarlig for driften mellom årsmøtene.

Styret har fullmakt til å inngå avtaler om egnet driftsorganisering av foreningens løpende virke, og strategi.

Virksomheten skal avspeile formålet og både sikre en bred og aktuell tilnærming til samfunnets behov for bærekraftige løsninger gjennom ulike prosjekter og enkelt tiltak, og samtidig være en katalysator for å bidra til opplysningsarbeid innen foreningens formål.

**§ 5 Årsmøte**

Årsmøtet, som holdes hvert år innen utløpet av mars, er foreningens høyeste myndighet. Årsmøtet er vedtaksført med det antall stemmeberettigede medlemmer som møter, og alle medlemmer har én stemme. Møteleder velges av årsmøtet.

Med mindre annet er bestemt, skal et vedtak, for å være gyldig, være truffet med alminnelig flertall av de avgitte stemmene. Stemmelikhet avgjøres ved loddtrekning.

Årsmøtet innkalles av styret med minst en måneds varsel, direkte til medlemmene eller ved på foreningens digitale plattformer. Forslag som skal behandles på årsmøtet skal være sendt til styret senest to uker før årsmøtet. Fullstendig saksliste må være tilgjengelig for medlemmene senest en uke før årsmøtet.

Årsmøtet kan ikke behandle forslag som ikke er oppført på sakslisten, med mindre 2/3 av de fremmøtte krever det.

**§ 6 Årsmøtets oppgaver**

Årsmøtet skal behandle:

1. Valg av møteleder og referent, samt person til å undertegne protokoll
2. Godkjenning av innkalling, dagsorden og beretning.
3. Godkjenne regnskap
4. Godkjenne felles retningslinjer for Phønix brygga 3
5. Vedta styrets forslag til innretning for virksomheten og tilhørende budsjett
6. Valg, herunder:
   1. Valg av styret med leder, nestleder, sekretær/kasserer og øvrige styre- og varamedlemmer
   2. Valg av revisor
   3. Valg av valgkomité
7. Behandle innkomne saker

**§ 7 Ekstraordinært årsmøte**

Ekstraordinært årsmøte holdes når styret bestemmer det, eller minst 1/3 av de stemmeberettigede medlemmene krever det.

Ekstraordinært årsmøte kan bare behandle og treffe beslutning i de sakene som er kunngjort i innkallingen.

Det innkalles til ekstraordinært årsmøte på samme måte som for ordinære årsmøter med minst 14 dagers varsel.

**§ 8 Medlemskontingent og representasjon**

Satsene for medlemskontingenten skal være en faktor i budsjettbehandlingen forvaltningen av felles senter i Phønix brygga 3.

Kontingentsatsene fastsettes i eget vedtak av årsmøtet.

Årsmøtet sammensettes i henhold til følgende representasjon:

1. Medlem Er organisasjoner som har møte, talerett og stemmerett
2. Støttemedlemmer Er organisasjoner som har møte og talerett
3. Personlige medlemmer Er enkeltpersoner som har møte og talerett

**§ 9 Styret**

Styret velges for en to års periode og skal bestå av fem faste medlemmer og to varamedlemmer og sammensettes slik:

* Leder, nestleder, sekretær/kasserer velges ved særskilte valg, og skal bestå av inntil 5 representanter blant medlemmer.
* Inntil to varamedlemmer velges i rekkefølge.

Styremedlemmene og deres varamedlemmer velges for to år av gangen. For å sikre kontinuitet foretas valg hvert år, hvor halvparten dvs annet hvert styremedlem og varamedlem er på valg. Den andre halvparten er på valg påfølgende år. Hvis ikke spesielle tilfeller tilsier det, skal ikke styrets leder og nestleder være på valg samme år.

Styret er beslutningsdyktig når minst halvparten av de valgte medlemmene er til stede. Et vedtak må ha flertall av avgitte stemmer, ved stemmelikhet har forslaget falt.

Årsmøtet velger en valgkomité bestående av 3 medlemmer, som fremmer forslag på de tillitsvalgte fastsatt i vedtektene overfor det påfølgende årsmøte.

Ved behov kan styret opprette prosjektgrupper for samme formål som foreningen, hvor enkelte styremedlemmer kan ha ansvaret og rapporteringsplikt for slike prosjekter, og etter det mandat styret har gitt for den enkelte prosjekt.

Det er styrets leder og sekretær/kasserer har signaturrett i fellesskap.

**§ 10 Forvaltningsbestemmelse**

Foreningen skal overholde de forvaltningsavtaler som regulerer driften av Phønix brygga 3, samt de opphavsmessige rettigheter og forretningsmessige plikter og kjøp av tjenester som løpende inngås mellom foreningen og tredjepart. Det er kun Årsmøtet som kan godkjenne eventuelle endringer i slike avtaler dersom dette er påkrevd for det videre arbeidet med foreningens formål.

**§ 11 Opphør**

Oppløsning av foreningen kan bare behandles på årsmøte. Ved eventuell behandling av forslag om opphør, må saken være bekjentgjort for medlemmene skriftlig, med minst 3 ukers varsel, og vedtak må skje med minst 2/3 flertall.

I tilfelle foreningen oppløses eller gis annet formål enn fastsatt i § 2, skal foreningens formue etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til en ideell organisasjon som årsmøte bestemmer.

Ingen medlemmer har krav på foreningens midler eller andel av disse.

**§ 12 Endring av vedtektene**

Endringer av disse vedtektene kan bare gjøres på ordinært eller ekstraordinært årsmøte etter å ha vært på sakslisten, og det kreves 2/3 flertall av de avgitte stemmene.

Vedtektene ble første gang vedtatt 10.06.2024.